Chersono sritis

Chersono sritis ( arba Херсощина) – Ukrainos sritis šalies pietuose, prie Juodosios ir Azovo jūrų. Vakaruose ribojasi su Mykolajivo, šiaurėje su Dniepropetrovsko, rytuose su Zaporožės sritimis, pietuose su Krymo autonomine respublika. Administracinis centras – Chersonas.

 Geografija 
Chersono sritis išsidėsčiusi stepių teritorijoje. Regione yra didelis pusdykumių plotas – Alioškų smėlynai.

Pietuose Perekopo sąsmauka jungia sritį su Krymo pusiasaliu. Jūrų pakrantėje yra daug pusiasalių, salų ir nerijų.

 Plotas 
Srities plotas 28 461 km², tai sudaro 4,71 % Ukrainos teritorijos.

 Vandens telkiniai 

Ilgiausios upės – Dniepras (178 km srityje) su intaku Inhulecu (180 km srityje). Sritis skalaujama Juodaja ir Azovo jūromis, bei sėklių įlankų sistema – Sivašu. Sritį kerta Šiaurės Krymo kanalas skirtas drėkinti pietų Ukrainos stepes.

 Reljefas 
Srities teritorija išsidėsčiusi Juodosios jūros žemumoje.

 Klimatas 
Klimatas vidutinių platumų, kontinentinis. Žiemos švelnios, vasaros šiltos. Vidutinė sausio temperatūra -6,1 °C, birželio – 25,4 °C. Vidutiniškai per metus iškrenta 320–400 mm kritulių.

 Naudingosios iškasenos 
Srities teritorijoje yra šių iškasenų: klintis, druskos, durpių, dujų, mergelio.

 Istorija 
Dabartinės srities teritorija priklauso dviem istorinėms sritims: Taurijai (pietinė dalis) ir Zaporožei (šiaurinė dalis).

Chersono sritis įkurta 1941 m. kovo 13 d.

1991 m. gruodžio 1 d. įvyko istorinis referendumas. 90,13 % gyventojų pasisakė už Ukrainos pasitraukimą iš TSRS. 

 Gyventojai 

2005 m. srityje gyveno 1 126 000 gyventojų ir tai sudarė 2,4 % visų Ukrainos gyventojų. Tarp jų:
 miesto gyventojų – 60,1 %
 kaimo gyventojų – 39,9 %

Pagal tautybę gyventojai pasiskirsto:
 ukrainiečiai – 82 %
 rusai – 14,1 %
 kiti (baltarusiai, totoriai, žydai) – 3,9 %

Srities vidutinis gyventojų tankumas – 41 žm./km².

 Administracinis suskirstymas 
Chersono sritis padalinta į 18 rajonų ir 3 srities pavaldumo miestus.
 Srities pavaldumo miestai  Lietuviškai Ukrainietiškai Gyventojų skaičius  Chersonas Херсон 325 300  Naujoji Kachovka Нова Каховка 49 000  Kachovka Каховка 37 800

 Srities sienos 
 Mykolajivo sritis vakaruose;
 Dniepropetrovsko sritimi šiaurėje;
 Zaporožės sritis rytuose;
 Krymo autonomine respublika pietuose;

Valstybinės sienos jūromis:
 Juodaja – 350 km;
 Azovo – 108 km.

 Ekonomika 
Chersono srityje stipriai išvystyta sunkioji, metalo apdirbimo, statybos medžiagų, medžio apdirbimo, mašinų gamybos, maisto bei lengvoji pramonė. Veikia naftos perdirbimo, automobilių, lengvų lėktuvų, laivų statybos, žemės ūkio technikos (kombainų) gamyklos. Naujosios Kachovkos mieste veikia atsinaujinančios energijos šaltinis – Kachovkos vandens jėgainė.

Išvystytas žemės ūkis. Auginami javai, pomidorai, arbūzai. Sodininkystė ir daržininkystė. Gyvulininkystė.

 Ekonomikos rodikliai 
 N rodiklis vienetai 2006 1 Prekių eksportas mln. JAV dolerių 245,6 2 Tarp visų Ukrainos sričių % 0,6 3 Prekių importas mln. JAV dolerių 151,4 4 Tarp visų Ukrainos sričių % 0,3 5 Eksporto-importo saldo mln. JAV dolerių 94,2 6 Kapitalinės investicijos mln. grivinų 1777,2 7 Vidutinis atlyginimas Grivinų (2007-01-01) 826 8 Vidutinis atlyginimasJAV dolerių (2007-01-01) 163,6
Pagal Ukrainos statistikos komiteto duomenis.[ http://www.ukrstat.gov.ua/ Ukrainos statistikos komitetas]

 Susisiekimas 
Sritį kerta svarbios automobilių arterijos, geležinkeliai į Krymą. Chersone veikia tarptautinis oro uostas; yra du jūrų uostai – Chersone ir Skadovske.

 Automobilių keliai srityje:  Maršrutas Didesni miestai srityje Ukrainietiška  numeracija Tarptautinė  numeracija Statusas  Odesa –  skp „Novoazovskas“ Chersonas, Naujoji Kachovka   Tarptautinis  Chersonas—  skp „Kerčė“ Oleškai   Tarptautinis  Charkovas – Jalta Novooleksijivka   Tarptautinis

 Kelių rodyklė 
 Bendras automobilių kelių ilgis – 5028,9 km;
 Iš jų su tvirta danga – 4995,09 km;
 Bendras geleležinkelių ilgis – 452,3 km;
 Bendras troleibusų linijų ilgis – 109,6 km.

 Švietimas ir kultūra 
Srityje veikia 26 skirtingo akredetacijos lygio aukštųjų ir 516 vidurinių mokyklų ir 491 ikimokyklinių įstaigų. Veikia 61 gydymo įstaiga.

Chersono srityje veikia 2 tetrai, 6 muziejai, 477 bibliotekos, 443 kultūros namai.

Kachovkos mieste kasmet vasarą rengiamas tarptautinis festivalis "Taurijos žaidimai" (). Į festivalio programą įeina grožio konkursas, alaus konkursas, sporto rungtys ir šou programos. Skadovsko mieste rengiamas vaikų festivalis "Juodosios jūros žaidimai" ().

 Turizmas 

Chersono srityje, tiek prie Juodosios, tiek ir prie Azovo jūrų, išsidėstę daug kurortų. Kasmet daug turistų aplanko tarptautinius Taurojos bei Juodosios jūros žaidimų festivalius, Chersono miestą.

 Taip pat skaitykite 
 Chersonas
 Ukraina

 Išnašos 

 Nuorodos 
 Oficiali svetainė 
 Informacija apie regioną Vyriausybės tinklalapyje